বরিশাল সাংস্কৃতিক সংগঠন সমন্বয় পরিষদের সভাপতি কাজল ঘোষ বলেন, ‘প্রার্থীরা বিশেষ করে আওয়ামী লীগ, বিএনপি ও জাতীয় পার্টির ৩ মেয়র প্রার্থী ব্যয়ের যে হিসাব দিয়েছেন তা আসলে স্রেফ নিয়ম পালন ছাড়া কিছুই নয়। সবচেয়ে বোকা লোকটাও বোঝে, এ টাকায় একটা ওয়ার্ড কাউন্সিলর নির্বাচনও সম্ভব নয়। হলফনামায় তথ্য দেয়ার নামে ব্যয় সংক্রান্ত এ প্রতারণার বিষয়টি চলে আসছে যুগ যুগ ধরে। আমি মনে করি এ নির্বাচনে কঠিন প্রতিদ্বন্দ্বিতায় থাকা মেয়র প্রার্থীদের ব্যয় কোটি টাকার কম হবে না। কমিশন যেহেতু একটা ভালো উদ্দেশ্য নিয়ে হলফনামা এবং নির্বাচনী ব্যয় বেঁধে দিয়েছে তাই তাদের উচিত এটি মনিটরিং করা। সঠিক মনিটরিং হলে কিছুটা হলেও ব্যয় নিয়ন্ত্রণ করা যেত।’